సోనిపట్: పాఠశాలల్లో బాలికలపై అత్యాచార ఘటనలు వెలుగుచూస్తూనే ఉన్నాయి. తాజాగా హర్యానాలోని ఓ పాఠశాల విద్యార్థిని తనపై జరిగిన అత్యాచారాన్ని నేరుగా ప్రధాని మోదీ దృష్టికి తీసుకువచ్చింది. సోనిపట్లోని ఓం పబ్లిక్ స్కూల్ విద్యార్థిని అయిన తనపై పాఠశాలలోని ఇద్దరు ఉద్యోగులు నీలిచిత్రం చూపించి మరీ అత్యాచారం చేశారని ఆ బాలిక మోదీకి మొరపెట్టుకుంది. తనకు న్యాయం చేయాలని ప్రధానికి పంపిన ఈ-మెయిల్లో కోరింది. తనపై అత్యాచారం చేసిన ఇద్దరు ఉద్యోగుల పేర్లను ఆమె అందులో పొందుపరిచింది. దీంతో హుటాహుటిన రంగంలోకి దిగిన పోలీసులు పాఠశాల ఉద్యోగులైన కరంబీర్, సుఖ్బీర్లను అరెస్టు చేశారు. బాలిక తనపై జరిగిన అఘాయిత్యంపై స్కూలు అధికారులకు ఎలాంటి ఫిర్యాదు చేయలేదని, నిందితులద్దరినీ అరెస్టు చేశామని, అయితే తాము ఎలాంటి తప్పూ చేయలేదని వారు చెబుతున్నారని డీఎస్పీ ముఖేష్ జాఖడ్ తెలిపారు. కాగా, అత్యాచార ఘటన ఏదీ జరగలేదని స్కూలు అధికారులు చెబుతున్నారు. మరోవైపు, బాధితురాలు తనపై జరిగిన అత్యాచారాన్ని మోదీతో పాటు, హర్యానా ముఖ్యమంత్రి మనోహర్ లాల్ ఖట్టర్ దృష్టికి తీసుకెళ్లింది.
sonipat: paatasaalallo balikalapai atyaachaara ghatanalu veluguchustune unnaayi. taajaagaa haryaanaaloni oo paatasaala vidyaarthini tanapai jarigina atyaachaaraanni nerugaa pradhaani modii drushtiki teesukuvachindi. sonipatloni om pablic scool vidyaarthini ayina tanapai paatasaalalooni iddaru udyogulu neelichitram chuupinchi mari atyaachaaram chesarani aa balika modeeki morapettukundi. tanaku nyaayam cheyalani pradhaaniki pampina ee-meyillo korindi. tanapai atyaachaaram chesina iddaru udyogula paerlanu aame andulo ponduparichindi. deentho hutaahutina rangamloki digina poliisulu paatasaala udyogulaina karambir, sukhbirlanu arestu chesaru. balika tanapai jarigina aghaayityampai skoolu adhikaarulaku elanti firyaadu cheyaledani, nindituladdarinii arestu chesamani, ayithe taamu elanti tappuu cheyaledani vaaru chebutunnarani dsp mukhesh jakhad telipaaru. kaga, atyaachaara ghatana edhee jaragaledani skoolu adhikaarulu chebutunnaru. marovaipu, baadhituraalu tanapai jarigina atyaachaaraanni modiitoe paatu, haryana mukhyamantri manohar lal khattar drushtiki teesukellindi.